CELEX: 62012TN0418
Language: hu
Date: 2012-09-21 00:00:00
Title: T-418/12. sz. ügy: 2012. szeptember 21-én benyújtott kereset — Beninca kontra Bizottság

24.11.2012   
            
            
               HU
            
            
               Az Európai Unió Hivatalos Lapja
            
            
               C 366/36
            
         2012. szeptember 21-én benyújtott kereset — Beninca kontra Bizottság
   (T-418/12. sz. ügy)
   2012/C 366/74
   Az eljárás nyelve: angol
   
      Felek
   
   
      Felperes: Jürgen Beninca (Frankfurt am Main, Németország) (képviselő: C. Zschocke ügyvéd)
   
      Alperes: Európai Bizottság
   
      Kérelmek
   
   A felperes azt kéri, hogy a Törvényszék:
   
               —
            
            
               semmisítse meg a Bizottság 2012. július 26-i hallgatólagos határozatát, amelyben elutasítja egy összefonódási eljárás (a COMP/M.6166 — NYSE Euronext/Deutsche Börse ügy) keretében benyújtott dokumentumhoz való hozzáférést, valamint
            
         
               —
            
            
               kötelezze az alperest a költségek viselésére.
            
         
      Jogalapok és fontosabb érvek
   
   Keresete alátámasztása érdekében a felperes két jogalapra hivatkozik.
   
               1.
            
            
               Az első jogalap azon alapul, hogy a Bizottság az 1049/2001 rendelet (1) 8. cikkének (2) bekezdésében előírt határidőn belül nem határozott a felperes bizonyos dokumentumhoz való hozzáférés iránti kérelméről. E rendelet 8. cikkének (3) bekezdése szerint ez hallgatólagos elutasító és indokolás nélküli határozatnak minősül, amely a dokumentumokhoz való hozzáférésre vonatkozó releváns rendelkezések megsértését jelenti.
            
         
               2.
            
            
               A második jogalap azon alapul, hogy a Bizottság által az első kérelem vizsgálatának keretében felhozott egyik érv sem indokolja a kért dokumentumhoz való hozzáférés felperestől való megtagadását.
            
         
      (1)  Az Európai Parlament, a Tanács és a Bizottság dokumentumaihoz való nyilvános hozzáférésről szóló 2001. május 30-i 1049/2001/EK európai parlamenti és tanácsi irányelv (HL L 145., 43. o., magyar nyelvű különkiadás 1. fejezet, 3. kötet, 331. o.).